Document ID: /roh_data/filtered/fineweb-2-filterrobots_roh.jsonl.gz/46697

In cordial beinvegni sin nossa pagina d’internet. Nus sperein che nossas informaziuns plaien a Vus e giavischein per las suandontas paginas bien divertiment.
CHOR RUMANTSCH ZUG (CRZ)
Il „Chor Rumantsch Zug“ ei bein enconuschents el cantun Zug e contuorn. El pren savens part a fiastas da cant e dat reguladamein concerts, persuls ni era en cuminonza cun auters chors ni formaziuns. Il CRZ ei senza saludar ina enrihida dalla scena culturala da Zug e plinavon ina buna tradiziun, che sveglia igl interess da nos convischins da lieunga tudestga pil romontsch, nossa quarta lingua. Vegnius fundaus ei il CRZ igl onn 1947, da gliez temps sut il num « Männerchor des Bündnervereins im Kanton Zug ».
Tec a tec ein era cantadurs ch’ eran buca commembers dall’ uniun Grischuna da Zug entrai el chor. Ord quei motiv senumna il chor dapi igl onn 1999 „Chor Rumantsch Zug“. La finamira da nies chor ei da promover e svegliar il plascher vid il cant e secapescha era mantener e cultivar il lungatg e la cultura romontscha.
En renconuschientscha da ses buns success a pliras fiastas da cant e ses respectabels concerts ha il CRZ suvegniu pliras distincziuns e premis da cultura.
Scadin um che conta bugen e ha plascher dallas canzuns romontschas ei adina beinvegnius en nies chor. Igl ei d’ avantatg, denton insumma buca necessari da saver tschintschar romontsch. Per che tut ils cantadurs seigien informai endretg, vegn tut cummunicau sin tudestg duront las emprovas.
Per prender contact sesurvi dal formular